ประกาศคณะกรรมการกํากับตลาดทุนที่ ทจ. 26/2564เรื่อง ข้อกําหนดเกี่ยวกับการเสนอขายหลักทรัพย์ที่ออกโดยบริษัทต่างประเทศที่มีหรือจะมีหุ้นเป็นหลักทรัพย์ซื้อขายในตลาดหลักทรัพย์ต่างประเทศ (ฉบับที่ 9) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 69 วรรคหนึ่ง (11) และมาตรา 71(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้ยกเลิกความในข้อ 53 แห่งประกาศคณะกรรมการกํากับตลาดทุน ที่ ทจ. 14/2558 เรื่อง ข้อกําหนดเกี่ยวกับการเสนอขายหลักทรัพย์ที่ออกโดยบริษัทต่างประเทศที่มีหรือจะมีหุ้นเป็นหลักทรัพย์ซื้อขายในตลาดหลักทรัพย์ต่างประเทศ ลงวันที่ 9 เมษายน พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 5/2562 เรื่อง ข้อกําหนดเกี่ยวกับการเสนอขายหลักทรัพย์ที่ออกโดยบริษัทต่างประเทศที่มีหรือจะมีหุ้นเป็นหลักทรัพย์ซื้อขายในตลาดหลักทรัพย์ต่างประเทศ (ฉบับที่ 6) ลงวันที่ 3 มกราคม พ.ศ. 2562 และให้ใช้ความต่อไปนี้แทน "ข้อ 53 ก่อนการเสนอขายหลักทรัพย์ในแต่ละครั้ง ให้ผู้เสนอขายหลักทรัพย์ยื่นแบบแสดงรายการข้อมูลและร่างหนังสือชี้ชวน พร้อมทั้งเอกสารหลักฐานต่อสํานักงานในรูปข้อมูลอิเล็กทรอนิกส์ ในกรณีที่บุคคลที่ลงลายมือชื่อเพื่อรับรองความถูกต้องของข้อมูลในแบบแสดงรายการข้อมูลและร่างหนังสือชี้ชวนรายใดมิได้ใช้ลายมือชื่ออิเล็กทรอนิกส์ ให้ผู้เสนอขายหลักทรัพย์ยื่นข้อมูลดังต่อไปนี้ ในรูปเอกสารสิ่งพิมพ์ต่อสํานักงานจํานวนหนึ่งชุด(1) ส่วนรับรองความถูกต้องของแบบแสดงรายการข้อมูลและร่างหนังสือชี้ชวนที่จัดพิมพ์จากระบบซึ่งผู้เสนอขายได้ยื่นข้อมูลอิเล็กทรอนิกส์ตามวรรคหนึ่ง ซึ่งลงลายมือชื่อของบุคคลดังกล่าวแล้ว(2) ต้นฉบับหนังสือมอบอํานาจที่แสดงว่าผู้ดําเนินการยื่นข้อมูลตามวรรคหนึ่ง และ (1) ของวรรคนี้ ตลอดจนเอกสารหลักฐานที่เกี่ยวข้อง เป็นผู้ได้รับมอบหมายจากผู้เสนอขายหลักทรัพย์ในการดําเนินการดังกล่าวและการอื่นที่จําเป็นการยื่นข้อมูลและการลงลายมือชื่ออิเล็กทรอนิกส์ตามวรรคหนึ่งและวรรคสอง ให้เป็นไปตามแนวทางที่สํานักงานกําหนดไว้บนเว็บไซต์ของสํานักงาน"ข้อ ๒ ให้การยื่นแบบแสดงรายการข้อมูลและร่างหนังสือชี้ชวนที่เข้าลักษณะดังต่อไปนี้ อยู่ภายใต้บังคับของข้อกําหนดแห่งประกาศคณะกรรมการกํากับตลาดทุน ที่ ทจ. 14/2558 เรื่อง ข้อกําหนดเกี่ยวกับการเสนอขายหลักทรัพย์ที่ออกโดยบริษัทต่างประเทศที่มีหรือจะมีหุ้นเป็นหลักทรัพย์ซื้อขายในตลาดหลักทรัพย์ต่างประเทศ ลงวันที่ 9 เมษายน พ.ศ. 2558 ซึ่งใช้บังคับก่อนการแก้ไขเพิ่มเติมโดยประกาศนี้(1) แบบแสดงรายการข้อมูลและร่างหนังสือชี้ชวนที่ผู้เสนอขายหลักทรัพย์ได้เริ่มดําเนินการยื่นกับสํานักงานไว้แล้วก่อนวันที่ประกาศนี้มีผลใช้บังคับ และผู้เสนอขายหลักทรัพย์ดังกล่าวมิได้แจ้งต่อสํานักงานว่าประสงค์จะยื่นแบบแสดงรายการข้อมูลและร่างหนังสือชี้ชวนตามข้อกําหนดที่แก้ไขเพิ่มเติมโดยประกาศนี้(2) แบบแสดงรายการข้อมูลและร่างหนังสือชี้ชวนที่ระบบรับส่งข้อมูลทางอิเล็กทรอนิกส์ที่จัดให้มีขึ้นตามข้อ 53 แห่งประกาศคณะกรรมการกํากับตลาดทุน ที่ ทจ. 14/2558 เรื่อง ข้อกําหนดเกี่ยวกับการเสนอขายหลักทรัพย์ที่ออกโดยบริษัทต่างประเทศที่มีหรือจะมีหุ้นเป็นหลักทรัพย์ซื้อขายในตลาดหลักทรัพย์ต่างประเทศ ลงวันที่ 9 เมษายน พ.ศ. 2558 ที่แก้ไขเพิ่มเติมโดยประกาศนี้ ยังไม่รองรับการยื่นแบบแสดงรายการข้อมูลและร่างหนังสือชี้ชวนดังกล่าวข้อ ๓ ประกาศนี้ให้ใช้บังคับตั้งแต่วันที่ 1 เมษายน พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 10 มีนาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน